توناوکون, تورکیه جمهوریتی جمهوررئیسی رجب طیب اردوغان, رسمی بیر سفر بیلن انقره گه تشریف بویورگن چک جمهوریتی باش وزیری اندریژ بابیس بیلن یککه مه یککه و هئیت لر ارا اوچره شوو لر اوتکزدی.
خوددی شوو اورتاق مطبوعاتی کنفرانس جریانیده, سوریه نینگ شمالیده امنیت بیر منطقه نینگ تشکیل ایتیلیشی بوییچه بیریلگن وعده لرنینگ بجا کیتیریلمه گن لیگی نی بیلدیرگن اردوغان, تورکیه گه قره تیلگن احتمالی تهدید لر گه قرشی تدبیر آلگن لیک لری نی معلوم قیلدی.
اردوغان, "حاضرگی کونده امنیت منطقه نی اوز لری کون ترتیبی گه کیتیرماقده.  لیکن بیز مخاطب تاپه آلمیمیز.  ایندی امنیت منطقه نینگ فقط گینه آتی قالگن خلاص. باشقه بیر نرسه یوق" دییه قید ایتدی.
جمهوررئیس اردوغان سوریه نینگ ادلب شهری نینگ یوق ایتیلیاتگن لیگی نی بیلدیررایکن, اوز سوز لری نی, "ایندی ادلب سیکین- سیکین یوق بولیب بارماقده.  بونده ی بیر وضعیت گه عکس العمل کورستمسلیک ممکن ایمس.  روسیه بیلن مذاکره قیلدیک. روسیه- تورکیه – ایران ییغیلیشی بولیب اوته دی.  جاری آیده اوشبو اوچره شوو عملگه آشیریله دی.  بیراق, ژنیو پروسه سی دن آلدین ایریم قدم لر تشلش نی هدف قیلیب آلماقده میز" شکلیده دوام ایتتیردی.
جمهوررئیس اردوغان اوروپا بیرلیگی نینگ مهاجر لر بیلن علاقه لی بیرگن وعده لری گه وفا قیلمه گن لیگی نی معلوم قیلدی.
اردوغان, "حاضرگی کون گه قدر تقریباً 40 میلیارد دالر مصرف قیلدیک.  بیراق اوروپا بیرلیگی نینگ مصرفی افسوس که 3 میلیارد یورو دن هم عبارت ایمس.  حاضرگی کونده هم چَلغیتیش تکتیکی دن فایده لنماقده.  لیکن بیز نیمه بولیشی گه قره مسدن اوشبو تورت میلیون کیشی اوچون قولیمیزدن کیله دن برچه سعی و حرکت لرنی قیله میز" دییه قید ایتدی.
چک باش وزیری بابیس ایسه, تورکیه نینگ, چک نینگ اینگ مهم دوستی ایکن لیگی نی بیلدیررایکن, اوشبو ایککی اولکه نینگ ناتو دایره سیده متفق ایکن لیک لری نی معلوم قیلدی.
ایککی اولکه اورته سیده گی تجارت حجمی نینگ آرتیریله دیگن لیگی نی معلوم قیلگن بابیس, تورکیه گه 35 شرکت و تجارت اتاقی هیئتی بیلن کیلگن لیگی نی بیلدیردی.
بابیس, تورکیه بیلن چک اورته سیده انرژی و مدافعه صنایع سی سنگری ساحه لر بوییچه کینگ کولملی اوز ارا همکارلیک امکانیتی نینگ موجود ایکن لیگی نی ایسله تیب اوتدی.
